《乱后还三首 其三》
金朝·辛愿

春来漂泊心情减，老去艰危气力微。芳草际天愁思远，干戈满地故人稀。

怀金跃马时何有，问舍求田事已违。粝食敝衣聊自足，白头甘息汉阴机。

作者简介：（?—约1231）嵩州福昌人，字敬之。博极书史，性野逸不修威仪。曾为河南府治中高廷玉客。廷玉得罪，愿益贫困。为人不从俗俯仰。有诗数千首，常贮竹橐中。殁洛下。